AQShning Pensilvaniya shtatida otishma natijasida 5 kishi halok bo‘ldi

Amerikaning Pensilvaniya shtati Uilkinsberg shahrida otishma sodir bo‘ldi, natijada besh kishi halok bo‘ldi, yana uch kishi yaralandi, deb yozadi “RIA Novosti”.

KDKA telekanali politsiyadagi manbalariga tayanib xabar berishicha, dastlabki ma’lumotlarga ko‘ra, hodisa mahalliy vaqt bilan 9-mart kuni 23:00 atrofida (Toshkent vaqti bilan 10-mart kuni 9:00 da) yuz bergan. Otishma uylardan birining orqa hovlisidagi ziyofat chog‘ida boshlangan bo‘lishi mumkin. Qo‘shnilardan biri 25 dan ortiq o‘q ovozini eshitgan.
Telekanal ma’lumotlariga ko‘ra, politsiya kamida ikki nafar qurollangan shaxsni qidirmoqda.